b'\n_START_ARTICLE_\nKonfliktas\n_START_SECTION_\nTipai\n_START_PARAGRAPH_\nKonfliktas yra retai laikomas konstruktyviu; Ta\xc4\x8diau tam tikrose situacijose (tokiose kaip konkurencija sporte), vidutinio sunkumo lygio konfliktas gali b\xc5\xabti vertinamas kaip naudingas abiem pus\xc4\x97ms, palengvinantis savitarpio supratim\xc4\x85, tolerancij\xc4\x85, mokym\xc4\x85si ir veiksmingum\xc4\x85. Sophia Jowett i\xc5\xa1skiria turinio konflikt\xc4\x85, kai asmenys nesutaria, kaip susidoroti su tam tikru klausimu, ir tarpusavio santyki\xc5\xb3 konflikt\xc4\x85, kai asmenys nesitaria vienas su kitu, pa\xc5\xbeym\xc4\x97dama, kad turinio konfliktas gali b\xc5\xabti naudingas, didinantis motyvacij\xc4\x85 ir skatinantis diskusijas, tuo tarpu tarpusavio santyki\xc5\xb3 konfliktas ma\xc5\xbeina na\xc5\xa1um\xc4\x85, lojalum\xc4\x85, pasitenkinim\xc4\x85 ir \xc4\xafsipareigojim\xc4\x85, ir sukelia individams irzlum\xc4\x85, neigiamas emocijas bei \xc4\xaftartinum\xc4\x85. Irving Janis pasi\xc5\xabl\xc4\x97 prielaid\xc4\x85, jog konfliktas yra naudingas grup\xc4\x97se ir komitetuose, kad b\xc5\xabt\xc5\xb3 galima i\xc5\xa1vengti \xe2\x80\x9egrup\xc4\x97s mastymo\xe2\x80\x9c klaidos._NEWLINE_Jehn ir Mannix pasi\xc5\xabl\xc4\x97 konfliktus suskirstyti \xc4\xaf tris tipus: santyki\xc5\xb3, u\xc5\xbeduoties ir proceso. Santyki\xc5\xb3 konfliktas kyla i\xc5\xa1 tarpusavio nesuderinamumo; u\xc5\xbeduoties konfliktas yra susij\xc4\x99s su po\xc5\xbei\xc5\xabri\xc5\xb3 ir nuomoni\xc5\xb3 nesutapimu d\xc4\x97l tam tikros u\xc5\xbeduoties, jos metod\xc5\xb3 bei jos grupes procesus. Jie pabr\xc4\x97\xc5\xbeia, jog nors santyki\xc5\xb3 konfliktas ir proceso konfliktas yra \xc5\xbealingas, u\xc5\xbeduoties konfliktas yra naudingas tol, kol jis skatina nuomoni\xc5\xb3 \xc4\xafvairov\xc4\x99, nors turi b\xc5\xabti pasir\xc5\xabpinta, kad jis nevirstu \xc4\xaf proceso ar santyki\xc5\xb3 konflikt\xc4\x85._NEWLINE_U\xc5\xbeduoties konfliktas yra siejamas su dviems tarpusavyje susijusiais ir teigiam\xc4\x85 poveik\xc4\xaf turin\xc4\x8diais efektais. Pirmasis yra grup\xc4\x97s sprendimo kokyb\xc4\x97. U\xc5\xbeduoties konfliktas skatina didesn\xc4\xaf pa\xc5\xbeintin\xc4\xaf suvokim\xc4\x85 i\xc5\xa1kilusiam klausimui bei diskutavimo apie j\xc4\xaf. Tai veda grupes, kurios naudoja u\xc5\xbeduo\xc4\x8di\xc5\xb3 konflikt\xc4\x85, prie geresnio sprendimo pri\xc4\x97mimo. Tikslas yra i\xc5\xa1mokyti savo komand\xc4\x85 geriau spr\xc4\x99sti problemas._NEWLINE_Kitas yra emocinis pritarimas grup\xc4\x97s sprendimams. U\xc5\xbeduoties konfliktai gali padidinti pasitenkinimo jausm\xc4\x85 sprendimams, kuriuos pri\xc4\x97m\xc4\x97 grup\xc4\x97 ir nor\xc4\x85 likti toje grup\xc4\x97je. Skatinti grup\xc4\x97s narius gerbti vienas kito nuomon\xc4\x99 ir atid\xc5\xbeiai \xc4\xafsiklausyti. Tikslas yra mokyti komand\xc4\x85 dirbti kartu._NEWLINE_Amason ir Sapienza atskiria emocin\xc4\xaf ir pa\xc5\xbeintin\xc4\xaf konflikt\xc4\x85, kur pa\xc5\xbeintinis konfliktas yra orientuotas \xc4\xaf u\xc5\xbeduot\xc4\xaf ir kyla i\xc5\xa1 perspektyvos skirtum\xc5\xb3 ar sprendim\xc5\xb3, o emocinis konfliktas priklauso nuo emocij\xc5\xb3 ir kyla asmenini\xc5\xb3 skirtum\xc5\xb3 ir gin\xc4\x8d\xc5\xb3.'